open-index/open-wikipedia-markdown huggingface dataset:
חסינות דיפלומטית (סרט)

**חסינות דיפלומטית** (באנגלית: **Lethal Weapon 2**: ידוע גם כ**נשק קטלני 2** או **נשק קטלני 2: חסינות דיפלומטית**) הוא סרט פעולה אמריקאי משנת 1989 בבימויו של ריצ'רד דונר, בכיכובם של מל גיבסון, דני גלובר, ג'ו פשי, ג'וש אוקלנד, דריק או'קונור ופטסי קנזיט. זהו סרט המשך לסרט "נשק קטלני" משנת 1987, והשני בסדרת סרטי "נשק קטלני".

גיבסון וגלובר שבים לגלם, בהתאמה, את דמויותיהם של שוטרי משטרת לוס אנג'לס מרטין ריגס ורוג'ר מורטו, אשר עליהם מוטלת המשימה להגן על חייו של העד הפדרלי המעצבן ליאו גץ - אותו מגלם פשי - תוך מאבק נגד כנופיה של סוחרי סמים מדרום אפריקה המסתתרים מאחורי חסינות דיפלומטית. הסרט היה מועמד לפרס אוסקר בקטגוריית עריכת סאונד (רוברט ג' הנדרסון). הסרט קיבל ביקורות חיוביות בעיקר, והרוויח למעלה מ-227 מיליון דולר ברחבי העולם.

## תקציר העלילה
שנה לאחר אירועי הסרט "נשק קטלני", שוטרי משטרת לוס אנג'לס **מרטין ריגס** (מל גיבסון) ו**רוג'ר מורטאו** (דני גלובר) רודפים אחר חשודים המובילים משלוח לא חוקי של מטבעות זהב מדרום אפריקה. ממשלת האפרטהייד של האפריקאנרים פונה אל הקונסול הכללי **אריין ראד** (ג'וס אקלנד) ואל סוכן הביטחון **פיטר ורסטדט** (דריק אוקונור) על מנת להניע את הבלשים מלהמשיך בחקירתם; השניים מוצבים מחדש לתפקיד הגנה על עדים פדרליים, ונשלחים להגן על **ליאו גץ** (ג'ו פשי), לאחר תקיפה על ביתו של מורטאו. עד מהרה מתברר כי שני המקרים קשורים זה לזה, והבלשים - בעזרתו של ליאו - חושפים רשת הלבנת סמים שמקורה בקייפטאון, הפועלת תחת מסווה של פעילות דיפלומטית.

## שחקנים ודמויות

## קישורים חיצוניים
* 

* 
* "חסינות דיפלומטית", באתר TCM

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1989
קטגוריה:סרטי פעולה אמריקאיים
קטגוריה:סרטי בלשים
קטגוריה:סרטי חבר'ה
קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים באנגלית
קטגוריה:סרטים על נקמה
קטגוריה:סרטי ריצ'רד דונר
Interlude (שיר של מוריסי וסוזי סו)

**Interlude** (בעברית: **אינטרלוד**; בתרגום לעברית: **הפסקה**) הוא שיר מאת מוריסי וסוזי סו (מסוזי והבנשיז) שיצא לאור ב-1994.

שיתוף הפעולה הזה נכלל ברשימת "עשרת שיתופי הפעולה המוצלחים ביותר" של מגזין "ספין". העטיפה היא גרסה חתוכה של צילום מאת רוג'ר מיין הנקרא "נערה מרקדת ברחוב סאות'האם" כאשר הדוגמנית היא איילין שיקי.

## רקע
השיר הוקלט במהלך הפקת תקליטו של מוריסי *Vauxhall and I* והופק על ידי הגיטריסט ומנהל המוזיקה שלו, בוז בורר. הגרסה המקורית הוקלטה ב-1968 על ידי הזמרת טימי יורו כפסקול לסרט בעל אותו שם.

תחילה, יצר מוריסי קשר עם סוזי בתחילת שנות התשעים עם כוונה להקליט איתה דואט. ב-1993, הוא שלח לה קלטת עם כמה שירים פוטנציאלים שהוא בחר. כולם היו שירים ששרו זמרות כמו ננסי סינטרה ודיון וורוויק. סוזי בחרה בבלדה הזו ומוריסי הסכים. ההקלטה עברה בהצלחה ובורר תיאר את שיתוף הפעולה עם סוזי מאוחר יותר כ-"הנאה צרופה".

למרות זאת, לאחר ההקלטה שני הזמרים נפרדו כשלא הצליחו להגיע להסכמה באשר לתוכן הוידאו קליפ. בסופו של דבר, צילומי הווידאו קליפ מעולם לא התרחשו וכל הפרויקט נעצר לכמה חודשים. חברת EMI אויימה שלא לקדם את השיר ללא הווידאו קליפ. למרות שהיה "שיר חורף", כנגד כל הציפיות, הפיצה לבסוף חברת EMI את "Interlude" בקיץ 1994.

למרות זאת, מיקומו של השיר במצעד הלהיטים (25 בבריטניה) היה בהתאמה למיקומה של סוזי בתקופה שלאחר עידן 1992 שבו אף פעם לא מוקמה מעל 21 בבריטניה עם להקתה סוזי והבנשיז עם הסינגל "פנים מול פנים". "Interlude" הגיע למקום יותר גבוה מהסינגל הקודם של מוריסי "החזיקו בחברים שלכם", שהתרסק למקום ה-47. "Interlude" יצא לאור גם באירופה באמצעות EMI. בצפון אמריקה, עקב חוסר הסכמה בין חברת "סייר" (חברת התקליטים של מוריסי בארצות הברית) וחברת גפן רקורדס (זו של סוזי סו), התקליט הופץ בכמות מוגבלת.

השיר נכלל מאוחר יותר בתקליט אוסף של מוריסי שנקרא *Suedehead: The Best of Morrissey*. גרסה שלא הופצה קודם לכן, שכללה שירה של מוריסי, הופיעה בתקליט אוסף מ-2011, *Very Best of Morrissey*.

## קבלה
הסינגל התקבל בחיוב על ידי מקנזי וילסון מאתר Allmusic, שגרס ששני האמנים הם "הצמד המוצלח ביותר ברוק המודרני". הפקת הסינגל קצרה שבחים גם כן: 

## רשימת השמעה
### תקליטון וקלטת שמע
# "Interlude" (ז'ורז' דלרו / האל שייפר)
# "Interlude" (גרסה מורחבת)

### תקליט ותקליטור
# "Interlude"
# "Interlude" (גרסה מורחבת)
# "Interlude" (גרסה אינסטרומנטלית)

## קישורים חיצוניים

## הערות שוליים

קטגוריה:שירי 1968
קטגוריה:סינגלים מ-1994
קטגוריה:מוריסי
קטגוריה:דואטים
קטגוריה:שירים באנגלית
קטגוריה:בלדות רוק
עונת 1962/1963 בליגה א'

**עונת 1962/1963 בליגה א**' הייתה העונה השמינית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. בתום העונה סיימה הפועל רמת גן במקום הראשון והעפילה לליגה העליונה לקראת עונת 1963/1964. בנוסף אליה העפילו לליגה העליונה גם הפועל לוד ומכבי שעריים.

הפועל צפת ומכבי רמלה ירדו ליגה.

בסיום העונה הוחלט שעונת 1963/1964 בליגה א' תהיה בשיטת בתים.

## טבלת הליגה

1. על משחק בין הקבוצות לא הוענקו נקודות בגלל מהומה במהלך המשחק.

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1962 בישראל: כדורגל
קטגוריה:1963 בישראל: כדורגל
קטגוריה:תחרויות כדורגל ב-1962
קטגוריה:תחרויות כדורגל ב-1963
עונת 1963/1964 בליגה א'

**עונת 1963/1964 בליגה א**' הייתה העונה התשיעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 28 קבוצות, 14 קבוצות בכל בית. את העונה הסדירה סיימו מכבי נתניה ובית"ר תל אביב במקום הראשון ועלו לליגה העליונה לעונת 1964/1965. 

ארבע הקבוצות האחרונות, שתיים מכל מחוז, ירדו ליגה.

## טבלת הליגה
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1963 בישראל: כדורגל
קטגוריה:1964 בישראל: כדורגל
קטגוריה:תחרויות כדורגל ב-1963
קטגוריה:תחרויות כדורגל ב-1964
פרידה בוקארה

**דניאל פרידה הלן בּוֹקָארָה** (בצרפתית: **Danielle Frida Hélène Boccara**; 29 באוקטובר 1940, קזבלנקה, מרוקו הצרפתית – 1 באוגוסט 1996, פריז, צרפת) הייתה זמרת יהודייה-צרפתייה אשר ייצגה את צרפת באירוויזיון בשנת 1969 וזכתה במקום הראשון, בצוותא עם שלוש מבצעות נוספות.

## ביוגרפיה
פרידה בוקארה נולדה בקזבלנקה למשפחה יהודית תוניסאית ממוצא איטלקי אשר היגרה מתוניסיה למרוקו הצרפתית. בשלהי שנות ה-50 של המאה ה-20 היגרה המשפחה לפריז ופרידה החלה את הקריירה המוזיקלית שלה כזמרת.

ב-1969 ייצגה את צרפת בתחרות האירוויזיון שנערכה במדריד עם השיר "Un jour, un enfant". התחרות הסתיימה בשוויון מרובע בין פרידה בוקארה, לולו מבריטניה עם השיר "Boom Bang a Bang", לני קור מהולנד עם השיר "De troubadour" וסלומה מספרד עם השיר "Vivo cantando", וכל ארבע הזמרות הוכרזו מנצחות.

לאחר תחרות האירוויזיון המשיכה בוקארה בקריירה ענפה והקליטה אלבומי מוזיקה במגוון סוגות ושפות. היא ביקרה והופיעה גם בישראל.

ב-1996 הלכה פרידה בוקארה לעולמה לאחר מחלה והיא בת 55.

## קישורים חיצוניים

* 

* מילות השיר " Un jour, un enfant", באתר diggiloo.net
* 

## הערות שוליים

קטגוריה:משתתפי פסטיבל סן רמו 1964
קטגוריה:נציגי צרפת באירוויזיון
קטגוריה:זמרות יהודיות צרפתיות
קטגוריה:יהודים מרוקאים
קטגוריה:זוכי האירוויזיון
קטגוריה:זוכי האירוויזיון: צרפת
קטגוריה:משתתפי אירוויזיון 1969
קטגוריה:צרפתיות שנולדו ב-1940
קטגוריה:נפטרות ב-1996
ריצ'רד מקייב

**ריצ'רד מקייב** (באנגלית: **Richard McCabe**; נולד ב-1960 בשם **ויליאם מקייב**) הוא שחקן סקוטי שידוע מהופעותיו בתפקידים קלאסיים. הוא אמן עמית בלהקה השייקספירית המלכותית (RSC).

## ביוגרפיה
ויליאם מקייב נולד בגלאזגו שבסקוטלנד לאב סקוטי ולאם צרפתייה. מקייב גדל בסאסקס עקב מות אביו ונישואיה השניים של אמו.
הוא למד באקדמיה המלכותית לאמנות הדרמה (RADA), ונרשם בשם ריצ'רד באיגוד השחקנים (Equity) כמחווה למורה לאנגלית שהיווה לו מקור השראה.

ב-7 ביוני 2015 זכה מקייב בפרס טוני לשחקן הטוב ביותר על הופעתו בהפקה בברודוויי של המחזה "The Audience" בכיכובה של הלן מירן בתפקיד המלכה אליזבת השנייה. מירן עצמה זכתה בפרס טוני לשחקנית הטובה ביותר.

ב-28 באפריל 2013 זכה מקייב בפרס אוליבייה לשחקן המשנה הטוב ביותר על הופעתו בתפקיד ראש הממשלה הרולד וילסון בהפקה המקורית של המחזה "The Audience" שהוצג בתיאטרון גילגוד. ב-1994 היה מקייב מועמד לפרס אוליבייה על הופעתו בתפקיד אוטוליקוס במחזה "אגדת חורף" בהפקת הלהקה השייקספירית המלכותית.

מקייב הוא אמן עמית בלהקה השייקספירית המלכותית (RSC). הוא מוכר מהופעותיו בתפקידים שונים בקומדיות (פאק, אוטוליקוס, תרסיטס, אפמאנטוס) ובדרמות (יאגו, פלמינאו). הוא שיחק בתפקיד הראשי במחזה "המלך ג'ון". ב-1989 זכה לראשונה להכרה כששיחק בתפקיד פאק בהפקה של "חלום ליל קיץ" בה הופיעו פיות פאנק (punk) והתפאורה הייתה של מגרש גרוטאות. במחזה "אגדת חורף" הופיע מקייב על הבמה במערכה השלישית כשהוא תלוי על צרור של בלונים ענקיים (1992–1993). הופעתו הראשונה בתפקיד ראשי הייתה ב-1993 כשגילם את דמותו של כריסטופר מרלו במחזה "School of Night" מאת פיטר ולאן, מחזה חדש בהזמנת ה-RSC לציון 400 שנה למותו של מרלו. תפקידים חשובים נוספים של מקייב הם התפקיד הראשי במחזה "המלך ג'ון" (2006), יאגו במחזה "אותלו" לצדו של ריי פירון (1999–2000), ופלמינאו במחזה "White Devil" מאת ג'ון ובסטר (1996–1997).

בספטמבר ובאוקטובר 2012 שיחק מקייב בתפקיד רומיאו מבוגר לצדה של קתרין האנטר בתפקיד יוליה במחזה בשם "A Tender Thing", עיבוד ל"רומיאו ויוליה" מאת בן פאוור, שביימה הלנה קאוט האוסון. בשנים 1999 ועד 2001 גילם את המלט במחזה "המלט" בהפקה של תיאטרון רפרטוארי בברמינגהאם בבימויו של ביל אלכסנדר. ב-2001 השתתף בפסטיבל המלט בטירת אלסינור בדנמרק.

מ-2005 הוא מופיע בפסטיבל התיאטרון של צ'יצ'סטר בתפקידים שונים בהם התפקיד הראשי במחזה "Scapino or The Trickster" מאת מולייר. ב-2010 שיחק בתפקיד המבקר מון במחזה "אינספקטור האונד האמיתי" מאת טום סטופארד ואת מר פאף במחזה "The Critic" מאת שרידן בתיאטרון מינרווה.
ב-2008 החל מקייב לגלם את סוון נייברג בסדרת הטלוויזיה הבריטית "וולנדר".

### חיים אישיים
מקייב חי בסאסקס עם בת זוגו פוטיני דימו (Fotini Dimou).

## פרסים
* 1994 - היה מועמד לפרס אוליבייה לשחקן המשנה הטוב ביותר
* 2013 - זכה בפרס אוליבייה לשחקן המשנה הטוב ביותר
* 2015 - זכה בפרס טוני לשחקן הטוב ביותר במחזה

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:אישים זוכי פרס אוליבייה
קטגוריה:זוכי פרס טוני: שחקנים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1960
גלאי מעטפת

ממוזער|אות. מעטפת האות מסומנת באדום.
class=cx-linter-tag cx-linter-warn|ממוזער|300x300px|מעגל פשוט שמשמש גלאי מעטפת
שמאל|ממוזער|300x300px|אות בכחול. המעטפת מופיעה באדום.
**גלאי מעטפת** (באנגלית: **Envelope detector**) הוא מעגל אלקטרוני שמקבל אות בתדר גבוה, ומוציא את המעטפת של אותו האות. הוא משמש לגילוי מידע שאופנן באפנון AM.

## אופן פעולה
המעגל החשמלי שמממש את גלאי המעטפת מכיל קבל, נגד ודיודה. הקבל נטען במתח ככל שעוצמת האות גדלה, ונפרק מהמתח עליו דרך הנגד כשעוצמת האות יורדת. הדיודה גורמת לכך שייכנס מתח למעגל אם ורק אם הוא גבוה יותר מהמתח הנוכחי על הקבל, וכך היא מאפשרת לקבל להיטען כשהאות מייצר מתח גבוה, ולהתפרק במהירות כשהוא כבר טעון יותר מעוצמת האות.

## הגדרה מתמטית
כל אות AM או FM יכול להיכתב בצורה:
: x(t) = R(t) \cos (\omega t + \phi(t) ) \,
עבור אות AM, המופע של האות \phi(t) קבוע וניתן להתעלם ממנו. התדירות \omega קבועה גם כן. מכאן שעלינו לקודד את מידע באות ה־AM במשרעת. R(t) נקרא מעטפת האות.

נסמן את המידע שאנחנו מעוניינים להעביר ב־m(t), ונדרוש שהוא יקיים:
:\forall t, 1+m(t) > 0

כדי שהמעטפת של האות תהיה כולה מעל ציר הזמן, והשחזור יעבוד כהלכה.

מכאן שאות AM נתון על ידי:
: x(t) = C(1 + m(t)) \cos(\omega t) \,
כאשר m(t) הוא המידע אותו אנו מעוניינים לקודד מעל האות, C הוא משרעת האות הנושא. כלומר, מתוך המעטפת R(t) = C(1+m(t)) ניתן לשחזר באופן מלא את המידע המקודד.

במקרה של אות FM, מעטפת האות קבועה ולא נושאת בתוכה מידע.

## גלאי דיודה
הצורה הפשוטה ביותר של גלאי מעטפת הוא גלאי דיודה. מעגל המשמש גלאי כזה מתואר בציור למעלה. המעגל מכיל דיודה בכניסתו, וקבל ונגד מחוברים במקביל. מוצא המעגל הוא המתח על הקבל. אם גודלי הקבל והנגד נבחרים בצורה נכונה, מוצא המעגל מתאר את השינויים באות הכניסה.

קטגוריה:אפנון
עונת 1964/1965 בליגה א'

**עונת 1964/1965 בליגה א**' הייתה העונה העשירית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 32 קבוצות, 16 קבוצות בכל בית. את העונה הסדירה סיימו הפועל מחנה יהודה והפועל באר שבע במקום הראשון והעפילו לליגה העליונה לעונת 1965/1966. 

ארבע הקבוצות האחרונות, שתיים מכל בית, ירדו ליגה.

## התחרות
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1964 בישראל: כדורגל
קטגוריה:1965 בישראל: כדורגל
קטגוריה:תחרויות כדורגל ב-1964
קטגוריה:תחרויות כדורגל ב-1965
S/2003 J 23

**S/2003 J-23** הוא אחד מירחיו של כוכב הלכת צדק. ירח זה משתייך לקבוצת הירחים פסיפאה, הקרויה על שמו של הירח פסיפאה. ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, ואליה משתייכים הירחים פסיפאה, סינופה, קלירואי, מגאקליטה, אוטונואה, יורידמה, וספונדה.

S/2003 J 23 התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד, ולאחר גילויו קוטלג בשם S/2003 J-23.

קוטרו של S/2003 J 23 הוא 2 קילומטרים והמהירות אשר בה הוא מקיף את צדק היא 2.34 ק"מ לשנייה. רדיוס מסלולו סביב צדק הוא 22,740,000 ק"מ ומשך זמן הקפת צדק הוא 700.538 ימים. לירח זה אלבדו של 0.04 ואקסצנטריות של 0.274, והוא בעל בהירות נראית של 23.6 וצפיפות של 2.6 גרם/סמ"ק.

## קישורים חיצוניים

קטגוריה:ירחי צדק
עונת 1965/1966 בליגה א'

**עונת 1965/1966 בליגה א**' הייתה העונה ה-11 של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 32 קבוצות, 16 קבוצות בכל בית. את העונה הסדירה סיימו במקום הראשון מכבי חיפה (ששיחקה בליגה א' עונה אחת בלבד) וסקציה נס ציונה ועלו לליגה העליונה לקראת עונת 1966/1968. ארבע הקבוצות האחרונות ירדו ליגה.

## טבלת הליגה
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1965 בישראל: כדורגל
קטגוריה:1966 בישראל: כדורגל
קטגוריה:תחרויות כדורגל ב-1965
קטגוריה:תחרויות כדורגל ב-1966
זמאן

**זמאן** (בטורקית: **Zaman**) הוא עיתון יומי טורקי מרכזי שנוסד בשנת 1986. בתחילה תמך העיתון במפלגת הצדק והפיתוח הטורקית, אך בהדרגה הפך לביקורתי יותר ויותר כלפי המפלגה ובפרט כלפי נשיא טורקיה, רג'פ טאיפ ארדואן. בשנת 2014 תפוצת העיתון עברה את הרף של מיליון העתקים.

בעיתון היו מהדורות ב-10 שפות כולל Today's Zaman באנגלית. החל משנת 1995 הייתה גרסה ממוחשהת.

ב-4 במרץ 2016 נלקחה השליטה על העיתון בידי ממשלת טורקיה, צעד שספג גינוי מצד פעילים רבים וכלי תקשורת בינלאומיים.. ביולי 2016 העיתון נסגר.

## קישורים חיצוניים
* 

* 
* 

## הערות שוליים

קטגוריה:עיתונים
קטגוריה:טורקיה: עיתונים
משה עמיר

**משה עמיר** (14 בפברואר 1932 - 7 באוקטובר 2002) היה קצין בדרגת אלוף-משנה בצה"ל. מייסד והמנכ"ל הראשון של ארגון "צוות" - ארגון גמלאי צה"ל.

## ביוגרפיה
עמיר נולד להורים יוצאי תימן, גדל והתחנך בשכונת כרם התימנים בדרום תל אביב.

### שירות צבאי
בשנת 1951 התגייס לצה"ל ובחר במסלול קצונה. מילא תפקידי מטה וכוח אדם ביחידות שדה. בין השאר שימש קצין השלישות החטיבתי בחטיבת הצנחנים, בחטיבת הראל, בחטיבה 14 במלחמת ששת הימים, בחטיבה 7, וקצין כוח אדם בגייסות השריון.
באפריל 1970 מונה לקצין השלישות של אוגדת הכוחות המשוריינים בסיני, בתקופת מלחמת ההתשה.
ביוני 1976 מונה לקצין השלישות הפיקודי של פיקוד הצפון תחת פיקודו של רפאל איתן, ובהמשך שימש מפקד בה"ד 11 ורמ"ח בקרה וארגון באגף כוח אדם במטכ"ל (אכ"א).

### קריירה אזרחית
לאחר פרישתו מהשירות, שימש שליח מיוחד של מדינת ישראל לנושא החזרת ישראלים מארצות הברית וקנדה.
עם שובו ארצה הקים את רשות התעסוקה של "צוות" - ארגון גמלאי צה"ל.
באוקטובר 1994 התמנה למנכ"ל הראשון של "צוות".
היה חבר הנהלה בעמותת "יד לשריון" ושימש יו"ר של אחת מוועדותיה. טיפל בנושאים של משפחות שכולות בעמותה וסייע רבות באיתור השמות של חללי השריון במהלך הקמת כותל השמות באתר יד לשריון בלטרון.

## הנצחה
באתר ההנצחה של חיל השריון בלטרון ישנו קיר הנצחה המתעד את קורות חייו של משה עמיר.
ממוזער|מרכז|קיר הנצחה לטרון - משה עמיר

## לקריאה נוספת
* **ביטחון 50 : צה"ל, קהיליית המודיעין, משרד הביטחון** נחמן שי (עורך), הוצאת משרד הביטחון, 1998, עמוד ינואר-אפריל 86, עמוד ספטמבר-דצמבר 94

## הערות שוליים

קטגוריה:מנהלים ישראלים
קטגוריה:אלופי-משנה בצה"ל
קטגוריה:מפקדי בה"ד 11
קטגוריה:אישים הקבורים בבית הקברות ירקון
קטגוריה:ישראלים שנולדו ב-1932
קטגוריה:ישראלים שנפטרו ב-2002
גבריאלה ריינש

**גבריאלה "גבי" ריינש-קרמר** (בגרמנית: **Gabriele "Gabi" Reinsch-Kramer**; נולדה ב-23 בספטמבר 1963 בקוטבוס) היא אתלטית מזרח גרמניה בעבר, שיאנית העולם ו-3 פעמים ברציפות (1988 - 1990) סגנית אלופת מזרח גרמניה בזריקת דיסקוס.

## ביוגרפיה
ריינש נולדה בקוטבוס, שבמדינת ברנדנבורג. היא החלה להתחרות בגיל 14 ובתחילת דרכה התאמנה בהדיפת כדור ברזל ובקפיצה לגובה. באליפות אירופה לנוער בשנת 1981 זכתה במדליית כסף בהדיפת כדור ברזל בתוצאה של 17.03 מטר. שנה לאחר מכן, עברה לענף זריקת הדיסקוס.

באוניברסיאדה שנערכה בזאגרב, קרואטיה (באותה העת יוגוסלביה) בשנת 1987 זכתה ריינש במדליית כסף בזריקת דיסקוס בתוצאה של 64.12 מטר.

### שיאנית עולם
ב-9 ביולי 1988 בתחרות שנערכה בנויברנדנבורג שבמדינת מקלנבורג-מערב פומרניה שבגרמניה, שברה ריינש את שיא העולם בזריקת דיסקוס לנשים עם זריקה למרחק של 76.80 מטר, שיפור ב-2.24 מטר לשיאה בן ה-4 שנים של זדנקה סילבה מצ'כוסלובקיה (74.56 מטר). שיאה של ריינש טרם נשבר (2021) אם כי מרטינה הלמן הצליחה לזרוק דיסקוס למרחק של 76.92 מטר ו-78.14 מטר ב-6 בספטמבר 1988, אך תוצאות אלה נמדדו בתחרות לא רשמית ולכן לא נחשבו כשיא עולם חדש. 

חודשיים וחצי לאחר שקבעה את שיאה, באולימפיאדת סיאול (1988), סיימה ריינש רק במקום שביעי בזריקת דיסקוס בתוצאה של 67.26 מטר.

ריינש שיפרה את שיאה האישי ב-9.62 מטרים, שעמד על 67.18 מטר בשנת 1987, לשיא עולם של 76.80 מטר. הדבר העלה חשד שהשתמשה באימרוץ.

באוניברסיאדה שנערכה בדיסבורג, במדינת נורדריין-וסטפאליה שבגרמניה בשנת 1989 זכתה ריינש פעם שנייה ברציפות במדליית כסף בזריקת דיסקוס בתוצאה של 65.20 מטר.

באליפות אירופה שנערכה בספליט, קרואטיה בשנת 1990 סיימה ריינש במקום רביעי בזריקת דיסקוס בתוצאה של 66.08 מטר.

## שיאים אישיים
* זריקת דיסקוס: 76.80 מטר (1988), **[[שיאי עולם באתלטיקה|שיא עולם]]**

## ראו גם
*התפתחות שיא העולם בזריקת דיסקוס (ויקיפדיה האנגלית)

## קישורים חיצוניים

* רשימת כל האתלטיות הזוכות באוניברסיאדות, באתר *gbrathletics* 

קטגוריה:אתלטיות באולימפיאדת סיאול (1988)
קטגוריה:שיאניות עולם מזרח גרמניות: אתלטיקה
קטגוריה:גרמניות שנולדו ב-1963
קטגוריה:גרמנים שנולדו ב-1963
WOH G64

**WOH G64** הוא כוכב על-ענק אדום בגלקסיית ענן מגלן הגדול, גלקסיית לוויין של גלקסיית שביל החלב, בקבוצת הכוכבים הדרומית דג זהב. מרחקו של הכוכב מכדור הארץ הוא 168,000 שנות אור (50,000 פרסק), והוא מהכוכבים הגדולים ביותר שנצפו.

ל-WOH G64 רדיוס של 1,540 רדיוסי שמש או 1.07 מיליארד קילומטר, ונפחו גדול פי 3.65 מיליארד מנפח השמש. לו היה ממוקם במרכז מערכת השמש, היה מגיע עד מסלולו של כוכב הלכת צדק.

הפעם הראשונה בה תועד וצולם כוכב מגלקסיה אחרת הייתה ב-2024 של כוכב זה.
## קישורים חיצוניים

* 

## הערות שוליים

קטגוריה:על-ענקים מסוג M
קטגוריה:קבוצת הכוכבים דג זהב
קטגוריה:ענן מגלן הגדול
רובן סוברינו

**רובן סוברינו פוסלו** (בספרדית: **Rubén Sobrino Pozuelo**; נולד ב-1 ביוני 1992) הוא כדורגלן ספרדי המשחק בקבוצת הכדורגל קאדיס כחלוץ.

## קריירת מועדונים
ביולי 2008, כשהיה בן 16, הצטרף סוברינו לקבוצת הנערים של ריאל מדריד ב'. בעונת 2011/2012 ערך סוברינו את הופעת הבכורה שלו בקבוצת ריאל מדריד ג' כששיחק 77 דקות נגד ראיו מחאדאונה.

ב-26 במאי ערך סוברינו את הופעת הבכורה שלו בריאל מדריד ב' כשנכנס כמחליף של חסה נגד אלצ'ה במשחק אשר הסתיים בתוצאה 1–1.

ב-7 באוגוסט 2014 עבר סוברינו לקבוצת ליגת הבוגרים של פונפראדינה. ב-28 באוגוסט 2015, הועבר למנצ'סטר סיטי תמורת 250,000 אירו ושכר של 200,000 אירו בשנה. מיד אחרי שעבר למנצ'סטר סיטי הוא הושאל לקבוצת הכדורגל ז'ירונה. ב-14 ביולי 2016 הושאל לעונה לדפורטיבו אלאבס. ב-6 ביולי 2017 חתם באופן קבוע בלאבס. ב-31 בינואר 2019 חתם לשלוש וחצי שנים בולנסיה. ב-31 בינואר 2021 הושאל לקאדיס עד לסוף העונה. ב-30 באוגוסט 2021 חתם באופן קבוע בקאדיס לשלוש שנים.

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני קדיס
קטגוריה:כדורגלני דפורטיבו אלאבס
קטגוריה:כדורגלני ולנסיה
קטגוריה:כדורגלני ז'ירונה
קטגוריה:כדורגלני מנצ'סטר סיטי
קטגוריה:כדורגלני פונפראדינה
קטגוריה:כדורגלני ריאל מדריד קסטיליה
קטגוריה:ספרדים שנולדו ב-1992
אויב הציבור

**אויב הציבור** או **אויב העם** (בלטינית: **Hostis publicus** או **Hostis populi**) הוא מונח שמקורו במשפט הרומי. הכרזה על אדם נושא משרה ציבורית, אשר התנהגותו חרגה מכללי החוק באופן קיצוני ועקבי, כ"אויב העם" הייתה נתונה לסמכותו של הסנאט הרומי. כך למשל נהג הסנאט בנירון קיסר בשנת 68. בתקופת המהפכה הצרפתית נעשה שימוש תכוף במונח "אויב העם" (בצרפתית: ennemis du peuple) כדי להצדיק את שלטון הטרור. 

## בברית המועצות
במהלך מהפכת אוקטובר, מועצת הקומיסרים העממיים, שבראשה עמד לנין, קבעה כי בעלי הקרקעות, הבנקאים, הקוזאקים ובעלי בריתם הם אויבי העם. ב-28 בנובמבר 1917 פרסמה מועצת הקומיסרים צו שבו נקבע כי המפלגה הדמוקרטית החוקתית, אשר הייתה מפלגה ליברלית מובילה באימפריה הרוסית וכונתה קדטים, היא מפלגה של אויבי העם ומנהיגיה נאסרו בעילה זו. המונח אויב העם מוזכר אף בסעיף 131 של החוקה הסובייטית משנת 1936. בעת שלטונו של יוסיף סטלין, במהלך הטיהורים הגדולים, הוכרזו רבים כ"אויב העם" או "אויב מעמד הפועלים" בהתאם לסעיף 58 של החוק הפלילי של ברית המועצות משנת 1927. ניקולאי יז'וב, ראש המשטרה החשאית הסובייטית, הנ.ק.ו.ד., בתקופת הטיהורים הגדולים, פרסם מאמר תעמולה בעיתונות הסובייטית, בינואר 1937, בעת שהתנהלו משפטי מוסקבה ובו יצא כנגד אויבי העם, זמן קצר בטרם נגזר דינם של הנאשמים. יז'וב עצמו נאסר ב-10 באפריל 1939 כאויב העם המסוכן באופן קיצוני והוצא להורג ב-4 בפברואר 1940. האדם האחרון שהוכרז כאויב העם בהיסטוריה הסובייטית היה לברנטי בריה, אשר עמד בראש הנ.ק.ו.ד. משנת 1938. בריה נאסר ב-26 ביוני 1953 והוצא להורג בחודש דצמבר.

בנאום הסודי של חרושצ'וב, שבו עסק בפולחן האישיות של סטלין, הוא הצביע על סטלין כמקור הבלעדי למונח "אויב העם" בתרבות הסובייטית. בספר הלימוד "ההיסטוריה של המפלגה הקומוניסטית בברית המועצות" (1938), אשר היה הספר הנפוץ ביותר בתקופת שלטונו של סטלין וייצג נאמנה את האידאולוגיה הסטליניסטית, נכתב: "הממשלה הסובייטית הענישה ביד קשה את החלאות הטרוצקיסטיות זינובייביות כאויבי העם ובוגדים במולדת." המונח הוזכר לעיתים ב"פראבדה", הבולט בעיתונים הסובייטים, והפך לחלק מאוצר המילים הסובייטי בתקופת סטלין.
## ברחבי העולם
המונח נמצא בשימוש עד היום במשטרים טוטליטריים. בשנת 2013 נעצר והוצא להורג צ'אנג סונג-טק, דמות מפתח במשטר הצפון קוריאני וגיסו של מנהיגה הקודם של קוריאה הצפונית, קים ג'ונג איל. לאחר שנעצר, הוא כונה בעיתונות הצפון קוריאנית "אויב העם".

בארצות הברית נהוג מאז שנות ה-30 המונח "אויב הציבור" (public enemy). אף שמקורו של המונח הוא במונח הרומי, משמעותו שונה במקצת. ה-FBI האמריקני עשה שימוש במונח לתיאור מנהיגי פשע מאורגן, או פושעים נמלטים, שהתנהגותם לאורך זמן נמצאה מזיקה לציבור. כך למשל כונה ג'ון דילינג'ר.

## הערות שוליים

קטגוריה:רומא העתיקה: חוק ומשפט
קטגוריה:פגיעה בזכויות האדם
קטגוריה:רדיפות פוליטיות
קו 100 לקהיר

**קו 100 לקהיר** (כונה גם "**קו השלום**") היה קו אוטובוס בין התחנה המרכזית הישנה של תל אביב לקהיר, בירת מצרים. הקו הופעל על ידי קואופרטיב אגד (בחלק מהתקופה עבר הזיכיון לחברת דן) מ-29 באפריל 1982 ועד סוף שנת 1987 על בסיס יומי, ולאחר מכן חודש משנת 1990 ועד 1996 בחלק מימות השבוע. הקו הופעל מתוקף הסכמים שנבעו מהסכם השלום בין ישראל למצרים ודעך בהדרגה עד להפסקתו בגלל חוסר רווחיות.

## הקו כהסכם במסגרת השלום עם מצרים
במסגרת הסכמי קמפ דייוויד, בפרק "הצבת כוחות" הוכרזה ההצהרה הבאה: . משמעות ההכרזה היא שהיה חשוב לשתי המדינות לשמור על יחסיהן הכלכליים ובכלל זה תיירות ומסחר.

בעקבות הכרזה זו ובמסגרת הדיונים על הסכמי השלום הוחלט על פתיחתם של קו זה לקהיר וקו נוסף בין תל אביב-יפו ושארם א-שייח' (קו שלא הופעל בסופו של דבר), תוך שיתוף פעולה לסירוגין בין אגד לבין החברה המצרית איסט דלתא. הפערים במשא ומתן בין שתי חברות האוטובוסים אגד ואיסט דלתא שהתקיים בקהיר ונמשך מספר ימים היו גדולים מאוד, אך הם גושרו על ידי הדרג המדיני שנכח בדיונים. הצד הישראלי ציפה למחירים נמוכים, בעוד המצרים דרשו מחיר גבוה, אולם בגלל ההבדלים בין המחירים בתחבורה הציבורית בישראל לבין זו במצרים המחיר שנקבע נחשב לישראלים זול ולמצרים הוא נחשב יקר וכך הושגה הסכמה.

## הקו ומסלולו
ממוזער|דגם האוטובוס
הקו בוצע על-פי-רוב על ידי אוטובוס מיוחד של חברת אגד בדגם O-303 מתוצרת מרצדס-בנץ ובו הותקן תא שירותים בשל הנסיעה שאורכה היה אמור להיות כשבע וחצי שעות, אולם בפועל התארכה מעבר לכך בחלק מן הנסיעות, כמו זו הראשונה שארכה כ-19 שעות שמתוכן 11 במסופי הגבול.

מסלולו של הקו היה ישיר לקהיר. תחנת המוצא הייתה התחנה המרכזית הישנה של תל אביב ומסלולו היה דרך כביש 4, משם עברו את הגבול במעבר רפיח, מעבר בנקודת הפיקוח בתעלת סואץ ובסוף לתחנה המרכזית "עבאסיה" בקהיר. מחיר הנסיעה עמד בשנות ה-90 על 18 דולר לכיוון אחד ו-32 דולר לשני הכיוונים.

## הפסקת פעילות
הקו הופסק בעקבות מיעוט נוסעים ועלות תפעול גבוהה, היו לכך שני גורמים עיקריים:
* התגברות תדירות הפעלת הטיסות הסדירות שהפעילה חברת אייר סיני בין קהיר לנמל התעופה בן-גוריון, כך שהיה ניתן לטוס זמן קצר במקום לנסוע זמן רב באוטובוס.
* היעדר ביקוש מצד המצרים שחלו לגביהם מגבלות משמעותיות בהנפקת אשרות כניסה לישראל, דבר שכלל תהליך בשגרירות ישראל ובנוסף המחיר היה גבוה עבור מרבית המצרים.

## ניסיונות לחידוש
בשנת 2006 היו ניסיונות הידברות בין שר התיירות אברהם הירשזון למקבילו המצרי לחידוש הקו, אולם הדבר לא צלח מאחר שבשלב זה מעבר רפיח כבר היה סגור לתנועת ישראלים. האפשרות היחידה להפעלת הקו הייתה דרך מעבר טאבה, דרך שאורכת כ-14 שעות. חברה פרטית הפעילה בכל זאת את הקו במחיר של 110 דולר דרך דימונה, אולם הדבר לא השתלם כלכלית וכיום הדרך לנסוע לקהיר באוטובוס היא רק באמצעות שירותים שמעניקים המצרים ממעבר טאבה.

## ראו גם
* הסכם השלום בין ישראל למצרים
* סע וטוס

## קישורים חיצוניים
* כרזת פרסומת באתר הספרייה הלאומית

## הערות שוליים

קטגוריה:אגד
קטגוריה:ישראל: קווי אוטובוס
קטגוריה:מצרים: תחבורה
קטגוריה:1982 בישראל
קטגוריה:הסכם השלום בין ישראל למצרים
קאמורה

ממוזער|250px|אנשי קאמורה בנאפולי, 1906
ה**קאמורה** (**Camorra**; בהגייה נאפוליטנית:  בהגייה טוסקנית: ) היא סוג של אגודת סתרים וארגון פשע איטלקי בין-לאומי, שמקורו באזור קמפניה ובירתו נאפולי. לעיתים מבלבלים את הקאמורה עם המאפיה הסיציליאנית, אך שני הארגונים נפרדים ובעלי אופי שונה.

ראשיתו של הארגון, מן הוותיקים והגדולים באיטליה, עוד במאה ה-16. בניגוד למבנה הפירמידלי שהתאפיינה בו המאפיה הסיציליאנית, המבנה הארגוני של הקאמורה ניתן לתיאור כמבנה פדרטיבי; כתוצאה מכך נוטות קבוצות של הקאמורה לפעול בנפרד זו מזו.

השימוש הרשמי הראשון במילה במשמעותה הנוכחית מוכר מצו מלכותי משנת 1735 שאישר את הקמתם של שמונה בתי הימורים בנאפולי. סבורים כי מקור המילה בהלחם בסיסים של "קאפו" – "בוס", ומשחק הרחוב הנאפוליטני "מורה" , שבו שולפים שני אנשים את ידיהם בו-זמנית, בעוד קהל המהמרים המתקהל סביבם מהמר על מספרן הכולל של אצבעות השחקנים השלופות (גרסה מורכבת קמעה של משחק "זוג או פרט"). בשל אופיו, נאסר המשחק בידי השלטונות, והחלו מתארגנות קבוצות שתבעו דמי חסות תמורת שמירה על הנאספים ומארגני ההימורים מפני המשטרה.

הקאמורה, כארגון גדול ובעל כוח, נולדה לתוך הכאוס השלטוני של מפנה המאה ה-19, בעקבות המהפכה הצרפתית. מאז הסתעפה פעילות הקבוצות השונות המרכיבות אותה, ורמת השפעתה של הקאמורה על המערכת הפוליטית ידעה עליות ומורדות.

בשנת 1983 העריכו רשויות אכיפת החוק האיטלקיות כי קיימות רק כתריסר חמולות של הקאמורה. ב-1987 עלה מספרן ל-26, ודו"ח אחר מ-1988 דיווח על 32 חמולות קאמורה. מעריכים כי קיימות למעלה מ-100 משפחות קאמורה וקרוב ל-7,000 חברים בנאפולי ובסביבתה הקרובה. רוברטו סביאנו, עיתונאי חוקר ומחבר הספר "קאמורה – המאפיה של נאפולי", סבור כי הרשת המאורגנת של חמולות הקאמורה מגמדת את המאפיה הסיציליאנית, את נדראנגטה ואת שאר ארגוני הפשע של דרום איטליה – הן במספר חבריה ובאלימותה האכזרית והן בהיקף השפעתה הכלכלית.

## לקריאה נוספת
* רוברטו סביאנו, **קאמורה – המאפיה של נאפולי**, אריה ניר-מודן (על הספר מבוססת סדרת הטלוויזיה "גומורה" )

## קישורים חיצוניים

* 
* 

קטגוריה:פשע מאורגן
קטגוריה:איטליה: צבא וביטחון
קטגוריה:איטליה: כלכלה
עונת 2014/2015 בליגת העל הסקוטית

**עונת 2014/2015 בליגת העל הסקוטית** הייתה העונה השנייה של ליגת העל הסקוטית מאז הקמתה בשנת 2013. העונה התחילה ב-9 באוגוסט 2014 והסתיימה ב-31 במאי 2015.

סלטיק הגנה בהצלחה על האליפות וזכתה באליפות השנייה שלה בתולדות הליגה.

## קבוצות

## טבלת הליגה

## תוצאות המשחקים
### משחקים 1-22
כל קבוצה שיחקה מול כל קבוצה אחרת פעמיים, פעם אחת בבית ופעם אחת בחוץ.

### משחקים 23-33
כל קבוצה שיחקה מול כל קבוצה אחרת פעם אחת, בבית או בחוץ. 

### משחקים 34-38
לאחר 33 משחקים, הליגה התפצלה לשני חלקים של שש קבוצות, כאשר בכל חלק כל קבוצה שיחקה מול כל קבוצה אחרת פעם אחת, בבית או בחוץ. 

#### שש העליונות

#### שש התחתונות

## מלכי השערים

## הערות שוליים

קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:עונות בליגת העל הסקוטית
קטגוריה:2014 בממלכה המאוחדת
קטגוריה:2015 בממלכה המאוחדת
תנין ג'ונסטון

**תנין ג'ונסטון** (שם מדעי: *Crocodylus johnstoni*; מכונה באנגלית: **תנין מים מתוקים**, Freshwater Crocodile) הוא מין של תנין ממשפחת התניניים. הוא מצוי רק בחלק הצפוני של אוסטרליה באקלים טרופי. הוא חי בסמוך לקרובו לסוג שהוא הזוחל הגדול ביותר בעולם כיום – תנין הים, שהוא טורף קטלני לאדם. תנין ג'ונסטון לא יתקוף אנשים למאכל אך ינשוך לצורך הגנה. תניני ג'ונסטון נקראים באנגלית "תנין מים מתוקים", בהנגדה לתנין הים שנקרא "תנין מים מלוחים".

## תיאור
תנין זה יכול להגיע לאורך של  ולשקול עד ל-100 ק"ג. הוא בעל שיניים קטנות ומחודדות והלסתות צרות יחסית לקרובו, תנין הים. הגוף חום-אפור ובעל לוחות עצם לאורך הגוף. הרגליים קצרות אך בעלי יכולת לרוץ מהר למרחקים קצרים - בניגוד לשאר הזוחלים האיטיים על פני היבשה. הוא יכול לשחות במים מתוקים ואף מלוחים, אם כי לא כמו קרובו המסוגל לחיות גם באוקיינוס הפתוח. לעיתים תניני ים גדולים יטרפו תניני ג'ונסטון חלשים או איטיים, אך זה קורה לעיתים נדירות. בשבי חי תנין ג'ונסטון בשם "מיסטר פרשי" אשר נולד ב-1870 בגן חיות אוסטרלי ומת ב-2010, בגיל 140 שנה.

## התנהגות
התנין אורב לטרף בגדת הנהר או הביצה ומחכה שהוא יתקרב לשתות. אז התנין מזנק עליו ומושך אותו למים עד שיטבע. כמו כן הוא רודף להקות דגים למים הרדודים. הוא טורף חרקים, דגים, דו-חיים, זוחלים שונים לרבות תנינים קטנים, עופות מים ויונקים שונים עד גודל של וולבי וגם יתקוף עטלפים המנמיכים עוף כדי לשתות, לרוב בעונה היבשה שבה המזון והמים יקרי ערך. עם זאת, מאחר שמדובר בתנין קטן למדי עיקר תזונתו הם פרוקי-רגליים כגון סרטנים ודגים או דו-חיים. תנין זה עלול לתקוף אנשים מתקרבים אך איננו מהווה סכנה יומיומית כמו תנינים אחרים ולא ידוע על תנין שטרף אדם, אם כי לסתותיו החזקות עשויות לגרום נזק גדול.

התנינים חיים באזורי אגמים, נהרות, מישורי הצפה ואזורי ביצות ואף באזורים יבשים-למחצה ואף בנהרות מדבריים. הם נפוצים ביותר בפארק הלאומי קקדו ובפארק לאומי ניטמילוק , בו הם נמצאים על אזורים סלעיים וקשים ומוגנים מתניני הים.

תניני ג'ונסטון מתרבים בעונה היבשה והטלת הביצים מתרחשת בדרך כלל בחודשים אוגוסט-ספטמבר. מספר הביצים בתטולה נע בין 7 ל-21 והמסה הכוללת הממוצעת של תטולה היא כ-900 גרם ותלויה בגודל הנקבה. הנקבה מטילה את הביצים בקן שחפרה כבור בתוך האדמה, בדרך כלל קרוב למקור מים.

תניני ג'ונסטון הם לא טריטוריאליים כמו תנין הים ובעונה היבשה ניתן לראות התכנסויות גדולות שלהם במקווי המים הקבועים שנותרו. גם הנקבות לעיתים קרובות חופרות את קיניהן בצפיפות גדולה (מרחקים של מטרים ספורים בין הקינים). עם זאת, כאשר הצפיפות גדלה מאוד יש מאבקים בין התנינים על המקומות הטובים ביותר. מאבקים אלה מתבטאים בעיקר בתצוגות איום ונשיכות בזנב היריב.

## גלריה

קובץ:Freshwater Crocodiles Australia Zoo March 2006.JPG
קובץ:Freshwater crocodile Wyndham east Kimberley.jpg
קובץ:Australian Freshwater Crocodile (6817177267).jpg
קובץ:Australia Cairns 18.jpg
קובץ:Crocodylus johnsoni 20070619.jpg
קובץ:Early morning along the Great Northern Hwy - fresh water crocodile - "who bit of my snout" (13113341633).jpg
קובץ:Freshwater crocs at windjana gorge.jpg
קובץ:Fresh water crocodile (14804772621).jpg


## לקריאה נוספת
* 

## קישורים חיצוניים

* 

## הערות שוליים

קטגוריה:בעלי חיים שתוארו ב-1873
קטגוריה:טקסונים שתוארו בידי גרארד קרפט
קטגוריה:תניניים
קטגוריה:בעלי חיים בביצות אוסטרליה
קטגוריה:אוסטרליה: זוחלים
קטגוריה:מגה-פאונה של אוסטרליה
סוס פינטו

**סוס פינטו** (מספרדית: **Caballo pío**) הוא שם כולל לכמה גזעי סוס עם כתמים בצבעים שונים על הגוף, אחד מהם לבן.

## היסטוריה
פינטו הוא נדיר יחסית, אבל הוא פופולרי, ולכן הוא הורבה בברירה מלאכותית והופיע הרבה באומנות. בהירוגליפים במצרים העתיקה נראו סוסים כאלה, ונמצאו ראיות ארכאולוגיות לסוסים כאלה גם ברוסיה העתיקה.הרנאן קורטס הביא סוסים כאלה לאמריקה, וחלקם התפראו וביותו מחדש על ידי אינדיאנים. עד היום בארצות הברית יש את מספר סוסי הפינטו הגדול בעולם.
## מראה חיצוני
סוס פינטו יכול להיות שחור לבן כמו עורב אפור, לבן-ערמוני או עם 3 צבעים (טריקולור).
הוא יכול להיות עם כתמים גדולים (Tobiano),בצבע כלשהו עם כתמים לבנים קטנים (Overo)או בעל גוף לבן עם כתם קטן יחסית בצבע אחר (Tovero).סוס לבן לגמרי איננו נחשב פינטו.

## ההבדל בין פינטו לפיינט
ההבדל בין פינטו לפיינט הוא שפיינט הוא גזע נפרד, וסוס מכל גזע שהוא בעל פרווה מתאימה יכול להיות פינטו.
סוסי פיינט הם תמיד פינטו, אבל גם סוס מגזע אחר יכול להיות פינטו.
## אפלוסה
250px|ממוזער|מימין זה סוס אפלוסה, ומשמאל פינטו. קל לראות את ההבדל.
ישנם כאלה הטוענים כי סוסי אפלוסה נחשבים פינטו, אבל האיגוד האמריקאי לסוסי פינטו החליט כי האפלוסה אינם פינטו.
## ברירה מלאכותית
כדי להרבות את סוסי הפינטו, מקפידים להרבות אותם בינם לבין עצמם, ויש המקפידים לא להרבות סוסים מדפוסים שונים. הקפדה זו לעיתים גורמת להם לחלות.
## קישורים חיצוניים

* 

קטגוריה:גזעי סוסים
קטגוריה:צבעי סוסים
יוקולסאו אאו פיולום

[שמאל|ממוזער|250px|[מפלי דטיפוס שעל יוקולסאו אאו פיולום, 2008]]
**יוקולסאו אאו פיולום** (באיסלנדית: **Jökulsá á Fjöllum**) הוא הנהר השני באורכו באיסלנד. אורך הנהר 206 קילומטרים והוא מנקז שטח של 7,380 קמ"ר (הנהר עם אגן הניקוז הגדול ביותר באיסלנד). ספיקתו הממוצעת של הנהר היא 183 מ"ק לשנייה.

מוצאו של יוקולסאו אאו פיולום הוא הקרחון הגדול ביותר באיסלנד — ואטנאיוקול (Vatnajökull), שנמצא בשטח הפארק הלאומי ואטנאיוקול בדרום-מזרח הארץ. מהקרחון הנהר זורם צפונה אל רמת איסלנד. עם כניסתו לרמה, הוא זורם ברכס ההרים קוורקפיול (Kverkfjöll), שם התוואי שלו מהווה את גבולם המזרחי של שדות הלבה הנרחבים הולוהּראון (Holuhraun) ואודדהּראון (Ódáðahraun). בהמשך, הנהר יוצר ברמה את המפלים סלפוס (Selfoss), דטיפוס (Dettifoss) והפרגילספוס (Hafragilsfoss). דטיפוס הוא המפל השני בגודלו באירופה מבחינת הספק (ספיקת המים מוכפלת בגובה הנפילה).

יוקולסאו אאו פיולום יוצא לשפלה בצפון-מזרח הארץ. באזור זה, אפיקו של הנהר מסתעף לדלתה והתוואי שלו משתנה באופן תדיר. יוקולסאו אאו פיולום נשפך אל ים גרינלנד בפיורד יוכסארפיורדור (Öxarfjörður).

## היסטוריה גאולוגית

תוואי הנהר יוקולסאו אאו פיולום עוצב במידה רבה על ידי מרוצות קרחון — שיטפונות אדירים שמקורם בהתכת הקרחון ואנטאיוקול כתוצאה מהתפרצותו של הר הגעש התת-קרחוני ברדרבונגה. שלושת השיטפונות שחרצו את תוואי הנהר ברמת איסלנד התרחשו לפני 9,000, 5,000 ו-2,000 שנה, ויחד הם ארכו ימים ספורים בלבד.

השיטפונות יצרו בתוואי הנהר את אחד המפלים הגדולים באירופה — דטיפוס, וכן את הקניון יוקולסאורגליופור (Jökulsárgljúfur) שהמפל נופל בו ואת הקניון אאוסבירגי (Ásbyrgi). בשיא השיטפונות, ספיקתו של זרם הנהר הייתה 900,000 מ"ק לשנייה (לשם השוואה, ספיקתו הממוצעת של הנהר אמזונאס היא 209,000 מ"ק לשנייה).

בעידנים גאוגלוגיים קדומים, הפיורד יוכסארפיורדור (Öxarfjörður) בצפון-מזרח איסלנד — בו הנהר נשפך אל ים גרינלנד — חדר עמוק יותר מאשר היום אל היבשה. יוקולסאו אאו פיולום הקטין את עומק חדירת הפיורד ליבשה על ידי גרופת החול שהביא מרמת איסלנד ויצר שטח משולש בגודל 300 קמ"ר בשם סנדור (Sandur), בו האפיק שלו מסתעף לדלתה לפני השפיכה לים. בגלל הקרקע החולית, אפיקו של הנהר באזור משתנה תמיד.

## קישורים חיצוניים

* 

קטגוריה:איסלנד: נהרות
רוברט פלק

**רוברט פלק** (רוסית: **Фальк Роберт Рафаилович**; 27 באוקטובר 1886 מוסקבה - 1 באוקטובר 1958 מוסקבה) היה צייר יהודי רוסי.

## ביוגרפיה
הוא נולד ב-1886 במוסקבה אחת מעריה החשובות של האימפריה הרוסית. אביו, רפאל פלק (עורך דין) היה עורך דין ושחמטאי. הוא עסק בציור ושירה בעודו ילד. בין 1902–1905 הוא למד בבתי ספר לציור של ציירים מפורסמים קונסטנטין יואון, איוון דודין ואיליה משקוב. בין 1905 - 1909 הוא למד בבית ספר לאמנות של מוסקבה, אחד ממוריו היה לאוניד פסטרנק. הוא הושפע רבות מולנטין סרוב, וקונסטנטין קורובין.

ב-1909 לצורכי נישואין הוא המיר את דתו לנצרות ולקח שם רומן, אך לאחר מהפכת אוקטובר חזר אל שמו המקורי.

פלק היה אחד המייסדים של קבוצת הציירים נסיך יהלום, הוא השתתף בפעילות הקבוצה בין השנים 1910–1916. בין 1918–1928 הוא לימד במספר בתי ספר לאמנות, עם תלמידיו נמנים סמיון צ'ויקוב, גאורגי ניסקי, אוה לוינה-רוזנגולץ, ניקולאי רומדין ואחרים. בין 1918 - 1921 הוא עבד במחלקה האמנותית של נארקומפרוס (קומיסריון עממי לענייני חינוך). ב-1921 הוא הצטרף אל הסניף המוסקבאי של קולטור-ליגע. החל מ-1925 הוא עבד בתור מאייר בתיאטראות, הוא שיתף פעולה בין היתר עם התיאטרון היהודי הממלכתי.

ב-1928 הוא עבר להתגורר בפריז וחזר למוסקבה ב-1938.

עם הפלישה הגרמנית לברית המועצות הוא התפנה לבשקיריה ויותר מאוחר למרכז אסיה. כדי להתקיים הוא לימד היסטוריה, גאוגרפיה וגרמנית בבתי ספר, יותר מאוחר לימד בבית ספר לציור בסמרקנד. לאחר סיום מלחמת העולם השנייה הוטחה ביקורת קשה בעבודותיו והוא נאלץ להפסיק להציג, אך הוא המשיך לצייר, בין היתר צייר את דיוקנו של שלמה מיכאלס.

הוא נפטר ב-1 באוקטובר 1958 במוסקבה ושם גם נקבר.

## קישורים חיצוניים

* 
* זכרונות על רוברט פלק 
* ביוגרפיה של פלק 

## הערות שוליים

קטגוריה:ציירים יהודים
קטגוריה:יהודים מומרים רוסים
קטגוריה:רוסים שנולדו ב-1886
קטגוריה:נפטרים ב-1958
תנין גינאה החדשה

**תנין גינאה החדשה** או **תנין גינאה החדשה צפוני** (שם מדעי: *Crocodylus novaeguineae*) הוא מין של תנין החי רק בגינאה החדשה.

## מאפיינים
תנין גינאה החדשה יכול להגיע לאורך של 3.5 מטרים ולשקול בין 40 ל-100 ק"ג, אך נחשב לקטן ביחס למינים אחרים בסוגו, ביניהם נמצא תנין הים, הגדול בזוחלים שיכול להגיע לאורך של שבעה מטרים וגם הוא מצוי בגינאה החדשה ומאיים על תנינים קטנים או איטיים. תנינים אלה אפורים בצבעם ובעלי לסתות גדולות ושיניים חדות הבולטות החוצה גם כשהפה סגור.

התנין מצוי לאורך כל האי, באינדונזיה ובפפואה ניו גיני ומצוי בסמוך ליערות טרופיים ובנהרות ואגמים. אוכלוסייתם בטבע מוערכת ב-50,000–100,000 פרטים בוגרים.

תנינים צעירים ניזונים לאחר בקיעתם מפרוקי רגליים שונים כמו חרקים, חסילונים וסרטנים, חלזונות מים מתוקים, דו-חיים, לטאות, נחשים, עופות, דגים, זוחלים ויונקים קטנים. עם התבגרותו, עולה גודלו של הטרף ומורכב בעיקר מדגים, אם כי גם תנין בוגר ניזון מרכיכות, סרטנים, זוחלים ויונקים עד גודל בינוני הקרבים למים. כמו כן, מסוגל התנין לקפוץ מעלה ולחטוף עטלפים, ציפורים מנמיכי עוף ודגים מזנקים. הוא אינו מסוכן לאדם.

תנין גינאה החדשה מצוי בשתי אוכלוסיות נפרדות בצפון ודרום האי, כשביניהן מפריד רכס הרים (שהוא כמעט בלתי עביר לתנינים). מחקר שפורסם ב-2019 קבע ששתי האוכלוסיות מייצגים מינים נפרדים, והאוכלוסייה הדרומית הוגדרה כמין חדש, תנין הול (*Crocodylus halli*), על שם המדען שחקר אותם.

## קישורים חיצוניים

מרכז|300px|ממוזער|ראש של תנין בגן חיות בגרמניה

## הערות שוליים

קטגוריה:טקסונים שתוארו בידי קרל פטרסון שמידט
קטגוריה:תניניים
קטגוריה:פפואה גינאה החדשה: זוחלים
קטגוריה:מגה-פאונה של אוקיאניה
קטגוריה:פפואה גינאה החדשה: בעלי חיים אנדמיים
קטגוריה:בעלי חיים שתוארו ב-1928
פדריקו בונלי

**פדריקו בונלי** (באיטלקית: **Federico Bonelli**, נולד ב-1978) הוא רקדן בלט איטלקי, היה רקדן ראשי בבלט המלכותי בלונדון ומאז 2022 משמש כמנהל האמנותי של Northern Ballet.

בונלי נולד בג'נובה, איטליה. הוא למד בלט קלאסי בטורין אקדמיה למחול לפני לימודיו בבלט ציריך- להקת בלט מקצועית של בית האופרה של ציריך. לאחר שלוש שנים בציריך, בונלי הצטרף לבלט הלאומי של הולנד השוכן באמסטרדם.

בספטמבר 2003, הפך בונלי לרקדן ראשי בבלט המלכותי. ב-2013 גילם את 'רומיאו' מהבלט המפורסם 'רומיאו ויוליה'.

החל מ-1 במאי 2022 בונלי משמש כמנהל האמנותי של Northern Ballet .

בונלי נשוי לסולנית ראשונה לשעבר בבלט המלכותי, הרקדנית היקארו קובאיישי. השניים הורים לבת.

## קישורים חיצוניים

## הערות שוליים

קטגוריה:רקדני בלט איטלקים
קטגוריה:איטלקים שנולדו ב-1978
דיה שחורת-חזה

**דיה שחורת-חזה** (שם מדעי: *Hamirostra melanosternon*) היא דיה גדולה ממשפחת הנציים והמין היחיד בסוג *Hamirostra*. הדיה חיה ברחבי אוסטרליה אך נפגעת מפעולות האדם. היא קרובת משפחתה של הדיה מרובעת-הזנב (*Lophoictinia isura*) החיה באותו אזור, למרות שבמראה היא מזכירה עיט.
## מאפיינים
דיה שחורת-חזה זו מגיעה לאורך 51-61 ס"מ ומוטת הכנפיים באורך 147-156 ס"מ. היא שחורה ומזכירה בצורתה עיט והיא אחד מהגדולים שבדורסי אוסטרליה, אך קטנה מהמינים עיט קטן (*Hieraaetus morphnoides*) ועיט מחודד זנב. העורף והחלק העליון של הכנפיים והרגליים כתומים והמקור והאזור שסביב העין לבנים.

דיה זו נפוצה בעיר סביב היערות והחורים שבצפון ומרכז אוסטרליה, אך מגיעה גם לדרום ואף לאי טסמניה. היא תעדיף אזורי חורש פתוח, עדיף של אקליפטוס וליד נהר זורם.

הדיה ניזונה מזוחלים קטנים, עופות ויונקים קטנים, וכן מנבלות המוטלות לצדי הכבישים. הדיה גם יודעת לזרוק אבנים גדולות על ביצים של ציפורים שונות, כולל ביצי אמו, חובה או עגור ברולגה. לפעמים היא מצליחה לפצח אותם רק במקורה.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון גולד
קטגוריה:דיות
קטגוריה:אוסטרליה: עופות
קטגוריה:עופות יחידים בסוגם
קטגוריה:עופות: טורפי-על
דיית ברהמיני

**דיית ברהמיני** (שם מדעי: *Haliastur indus*) היא עוף דורס ממשפחת הנציים הקרובה לדיה וחיה בטבע בתת-היבשת ההודית, דרום-מזרח אסיה ואוסטרליה ונפוצים בעיקר באזורי חופים של נהרות וימים.
## מאפיינים
לדיה זו מוטת כנפיים של 1.1 מטר ואורכה 50 ס"מ. היא בעלת ראש, חזה ובטן לבנים, כנפיים וזנב חומים-אדומים ומקור צהוב וגדול. היא מזכירה במראה את הדיה השחורה החיה באותם מקומות ומתחרה איתה על טרף. שני הדיות ששייכות לסוגים נפרדים הם באותו גודל אך לדיית ברהמיני זנב מפוצל מעט והיא לבנה ולא שחורה (למעט הצעירים). עם זאת שני הסוגים קרובים מאוד.

הדיה חיה במגוון בתי גידול מפסגות ההימלאיה בנפאל עד לערבות ומדבריות אוסטרליה. היא נפוצה בעיקר ביערות טרופיים וביצות מנגרובים לאורך החופים. מזונם העיקרי הוא דגים מתים וסרטנים בביצה, אך יצודו גם יונקים כמו עטלפים, מכרסמים וארנבות וכן עופות וזוחלים קטנים. כמו כן הם יחטפו מזון לעופות אחרים, כולל דורסים ואף לדולפיני איראוואדי בנהרות אסיה.

הדיה לא נמצאת בסכנה אך נפגעת לעיתים מפעילות האדם ופגיעה באזור החיות, בעיקר בג'אווה.

## גלריה

Haliastur indus -Karratha, Pilbara, Western Australia, Australia-8 (1).jpg
Brahminy kite flight.jpg
Brahminy-kite.jpg
Brahminy kite - Likupang.JPG


## תת-מינים
**Haliastur indus indus *
**Haliastur indus intermedius *
**Haliastur indus girrenera *
**Haliastur indus flavirostris*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:דיות
קטגוריה:אוסטרליה: עופות
קטגוריה:נפאל: עופות
קרישנאסוואמי אלאדי

**קרישנאסוואמי אלאדי** (באנגלית: **Krishnaswami Alladi**; נולד ב-5 באוקטובר 1955) הוא מתמטיקאי הודי-אמריקאי המתמחה בתורת המספרים.

אלאדי הוא פרופסור למתמטיקה באוניברסיטת פלורידה, וכיהן כראש המחלקה למתמטיקה שם מ-1998 עד 2008. הוא משמש גם כעורך הראשי של כתב העת "רמנוג׳אן", (The Ramanujan Journal - Springer-Verlag) שנוסד על ידיו בשנת 1997.

## חייו
אלאדי נולד בטירווננתאפורם ולמד תואר ראשון באוניברסיטת מדראס אותם סיים בשנת 1975. עוד בהיותו סטודנט לתואר ראשון, הוא כתב לפאול ארדש בנוגע למחקרו על פונקציה הממפה כל מספר שלם לסכום הגורמים הראשוניים שלו (עם חזרות); ארדש הגיע למדראס לפגוש אותו, ושיתוף הפעולה ביניהם
בנושא זה הוביל למאמרו הראשון של אלאדי. הדוקטורט של אלאדי הוענק לו מאוניברסיטת קליפורניה בלוס אנג'לס בשנת 1978 תחת הדרכתו של ארנסט ג. שטראוס. לאחר ביקור באוניברסיטת מישיגן, המכון ללימודים מתקדמים בפרינסטון, ואוניברסיטת הוואי, הוא מונה בשנת 1981 לפרופסור חבר במכון למדעי המתמטיקה ב-Chennai שנוסד על ידי אביו, אלאדי רמקרישנאן (Alladi Ramakrishnan). בשנת 1986 עבר לאוניברסיטת פלורידה.

בשנת 2012 נבחר לאחד העמיתים הראשונים של האגודה האמריקאית למתמטיקה.

במרץ 2016, לרגל יום הולדתו ה-60, נערך לכבודו כנס במשך חמישה ימים על תורת המספרים, בהשתתפות מתמטיקאים רבים מרחבי העולם.

## קישורים חיצוניים

## הערות שוליים

קטגוריה:מתמטיקאים הודים
קטגוריה:סגל אוניברסיטת פלורידה
קטגוריה:הודים שנולדו ב-1955
קטגוריה:אמריקאים שנולדו ב-1955
עונת 1969/1970 בליגה א'

**עונת 1969/1970 בליגה א**' הייתה העונה ה-14 של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 32 קבוצות, 16 קבוצות בכל בית. את העונה הסדירה סיימו הפועל חדרה והפועל חולון במקום הראשון והעפילו לליגה העליונה לקראת עונת 1970/1971. ארבע הקבוצות האחרונות ירדו ליגה.

## טבלת הליגה
### בית הצפון

### בית הדרום

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1969 בישראל: כדורגל
קטגוריה:1970 בישראל: כדורגל
קטגוריה:תחרויות כדורגל ב-1969
קטגוריה:תחרויות כדורגל ב-1970
עיט קטן

**עיט קטן** (שם מדעי: *Hieraaetus morphnoides*) הוא מין של עיט הנפוץ ברחבי אוסטרליה. ישנו מין דומה לו מאוד – עיט גמדי (Hieraaetus weiskei) החי בגינאה החדשה.

אורכו 45–55 ס"מ ומשקלו 815 גרם ומוטת הכנפיים באורך 120 ס"מ. הוא קרוב למיני הסוג עיט וגם למין הנכחד מניו זילנד עיט האסטי. עיט זה בעל ציצה קטנה מאחורי הראש הזהוב. הכנפיים חומות והבטן והרגליים לבנים. הוא מצוי בכל רחבי אוסטרליה למעט המדבריות של דרום מערב אוסטרליה. הוא מצוי באזורים ממוזגים וטרופיים, בביצות ובערבות יבשות.

מין זה הוא השני בגודלו דורסי אוסטרליה לאחר המין עיט מחודד זנב והוא טורף ראשי המחפש בעיקר יונקים קטנים כמו מכרסמים, בנדיקוטים, בטונגים (Bettongia) ווולבים קטנים. הוא ניזון גם מעופות וזוחלים קטנים ואף מחרקים גדולים. הוא ניזון מנבלות, בעיקר ליד כבישים סואנים.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון גולד
קטגוריה:עיטים
קטגוריה:אוסטרליה: עופות
פיתון מקלוט

**פיתון מקלוט** (שם מדעי: *Liasis mackloti*) הוא מין של נחש גדול ממשפחת הפיתוניים ומהסוג פיתון מים החי ברחבי איים באינדונזיה. הוא קיבל את שמו מהחוקר היינריך מקלוט .
## מאפיינים
הנחש יכול להגיע לאורך 3-4 מטר בממוצע והוא חום כהה עד ירוק ולעיתים נדירות גם צהוב ובעל ראש ועיניים קטנים. הבטן לבנה. נחש זה יודע לטפס טוב ומצוי הרבה בין העצים. הוא נפוץ בטבע ביערות גשם באינדונזיה באזור איי טימור ופעיל בעיקר בלילות. 

עקב גודלו הוא טורף מרשים באזוריו וניזון בעיקר מיונקים שונים, עופות וזוחלים אחרים. הוא כורך את גופו על קרבנו עד שהטרף נלחץ למוות.

לפיתון 2 תת-מינים:
**L. m. mackloti* - נפוץ בטימור, ווטר  ובמזרח איי סונדה הקטנים .
**L. m. savuensis* - נפוץ בסאבו  ובמזרח נוסה טנגרה.

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי אנדרה מרי קונסטנט דומריל
קטגוריה:פיתוניים
קטגוריה:אינדונזיה: זוחלים
קטגוריה:זוחלים ביערות הגשם של דרום-מזרח אסיה
פיתון זית

ממוזער|פיתון על הקרקע
**פיתון זית** (שם מדעי: *Liasis olivaceus*) הוא מין של נחש גדול ממשפחת הפיתוניים ומהסוג פיתון מים החי בצפונה של אוסטרליה במערב אוסטרליה, בקווינסלנד ובטריטוריה הצפונית.
## מאפיינים
אורכו מגיע ל-2–4 מטרים והוא בעל קשקשים בצבע ירוק זית ולעיתים גם כהה יותר, ומכאן שמו. הנחש חי על העצים אך גם שוחה הרבה בבורות ובנהרות וגם באזורים סלעיים.

טרפו של פיתון הזית מורכב מזוחלים אחרים, עופות ויונקים קטנים עד בינוניים, כגון וולבי הסלע, עטלפים, עופות מים, יונים וכו'. הם אורבים לטרף בשבילי דרכים בצמחייה או אורבים להם מתחת למים ותוקפים אותם כשהם מתקרבים לשתות. פיתונים גדולים במיוחד טרפו אפילו לטאות כוח ואף תנינים קטנים.

## תת-מינים
**L. o. olivaceus*
**L. o. barroni*

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1842
פיתון מים

**פיתון מים** (שם מדעי: *Liasis*) הוא סוג של נחש גדול ממשפחת הפיתוניים החיים באוסטרליה, גינאה החדשה ואיי אינדונזיה. מינים אלה הם כהים בצבעם ונמצאים בסביבה לחה – בדרך כלל במים או ביערות טרופיים לחים.

חלק מהמינים בסוג מגיעים לגודל של 5 מטר והם טורפים הצדים יצורים קטנים יותר. המין הנכחד פיתון מים דובודינגאלה היה מהארוכים שבנחשים והגיע עד לאורך של 10 מ'.

## מינים
*פיתון מים חום (*Liasis fuscus*)
*פיתון מקלוט (*Liasis mackloti*)
**תת-מין *Liasis mackloti mackloti*
**תת-מין *Liasis mackloti savuensis* - לעיתים נחשב למין נפרד
*פיתון זית (*Liasis olivaceus*)
**תת-מין *Liasis olivaceus barroni*
**תת-מין *Liasis olivaceus olivaceus*
*פיתון מים דובודינגאלה (*Liasis dubudingala*) - נכחד

## גלריה

קובץ:X088.jpg
קובץ:Liasis olivaceous (Gracie).jpg
קובץ:Liasis mackloti savuensis at the Columbus Zoo-2011 07 11 IMG 0657.JPG
קובץ:Liasis mackloti savuensis.jpg
קובץ:Olive Python (Liasis olivaceus) (8240259720).jpg


## קישורים חיצוניים

קטגוריה:בעלי חיים שתוארו ב-1842
קטגוריה:פיתוניים
קטגוריה:טקסונים שתוארו בידי ג'ון אדוארד גריי
שלי קון

**שלי קון** (באנגלית: **Shelley Conn**; נולדה ב-21 בספטמבר 1976) היא שחקנית אנגלייה.

## ביוגרפיה
קון נולדה בבארנט, צפון לונדון, בירת אנגליה להורים ממוצא פורטוגזי-בורמזי-הודי. היא קרובת משפחה של השחקנית מרל אוברון .

היא למדה בקולג' קווין מרי בבייסינגסטוק ובבית הספר למשחק "Webber Douglas Academy of Dramatic Art". עוד למדה בברטון הול וב"קרנבורן סקול" שבבייסינגסטוק בהמפשייר.

## קריירה
אחרי סיום לימודיה שיחקה בתפקידים קטנים בסרטי קולנוע בריטיים. אחר כך זכתה להכרה כשכיכבה בתפקיד אשיקה צ'נדירמני בסדרה "Party Animals" של ה-BBC.

ב-2001 הופיעה קון בתפקיד השוטרת מרים דה סילבה בסדרה של BBC1 "מרזי ביט". עוד שיחקה בפרקים אחדים בתפקיד קבוע בסדרה הרפואית "חדר מיון".

ב-2002 שיחקה קון בהופעת הבכורה על הבמה בתיאטרון בווסט אנד בשלושה מחזות, של העונה היעוקובית של הלהקה השייקספירית המלכותית. המחזות היו "The Island Princess",  ו-"The Roman Actor", והם הועלו בתיאטרון גילגוד.

לקון קריירה בטלוויזיה, בקולנוע ובתיאטרון, והיא שיחקה בתפקידים ראשיים בסרטי קולנוע אירופאים ובריטיים; בדרמות טלוויזיוניות כמו "The Innocence Project" ולעיתים הופיעה בתיאטרון עם הלהקה השייקספירית המלכותית (RSC).

ב-2004 הצטרפה קון לצוות השחקנים של הסדרה הפופולרית "עם הרגליים על הקרקע" של ערוץ BBC One.
בתחילת 2008 כיכבה קון בתפקיד מירנדה היל בסדרת הדרמה "הארמון", בתפקיד ג'סיקה בסדרה "מאהבות" ובתפקיד נילה סהג'אני בפרק בסדרה "משפט ועונש".
ב-2009 הופיעה בתפקיד קלייר בסדרת הדרמה-אימה "למות על הסט".

ב-2010 שיחקה קון בתפקיד דני פרנדיוויל בסדרת הטלוויזיה "מכת מחץ".
סטיבן ספילברג בחר בה לתפקיד ראשי בסדרת הטלוויזיה "טרה נובה" ששודרה לראשונה ב-26 בספטמבר 2011.
ב-2014 השתתפה קון בסדרת הטלוויזיה האמריקאית "The Lottery".

בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.

ב-2021 גילמה קון את דמותה של מרי שראמה בעונה השנייה של סדרת הדרמה התקופתית ברידג'רטון.

## חיים אישיים
קון חיה בלונדון. בשנת 2006 השתתפה במרתון לונדון.

ב-2011 התחתנה קון עם השחקן ג'ונתן קריגן אחרי יותר מעשר שנות חברות. בנם, אוסקר, נולד באפריל 2012.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:בריטיות שנולדו ב-1976
קטגוריה:בריטים שנולדו ב-1976